
Πρόγραμμα Εκδηλώσεων και Δράσεων στη Νήσο Χίο

ΠΑΝΕΠΙΣΤΗΜΙΟ ΑΙΓΑΙΟΥ
Τμήμα Ναυτιλίας & Επιχειρηματικών Υπηρεσιών

Εργαστήριο Διοίκησης Ναυτιλιακών & Λιμενικών Επιχειρήσεων
Εργαστήριο Πληροφορικής και Νέων Τεχνολογιών στη Ναυτιλία, 
τις Μεταφορές και τη Νησιωτική Ανάπτυξη
Τρίτη 16 Μαΐου 
12:00 – 15:00 
 Στα πλαίσια του μαθήματος «Ναυτιλιακή Οικονομική» θα δοθούν  διαλέξεις με θέματα:

«Ναυτιλία μικρών αποστάσεων στη Μεσόγειο»

«Βιώσιμη ανάπτυξη και ναυτιλία»

21:00- 23:00 
Αμφιθέατρο Σχολής Επιστημών της Διοίκησης «Γιάννης Κάραλης» Προβολή του βραβευμένου ντοκιμαντέρ της Ευαγγελίας Κρανιώτη «EXOTICA EROTICA ETC.». Ένα βαθιά ποιητικό essay film ορίζει την θάλασσα ως έναν τόπο νοσταλγίας κι επιθυμίας και κοιτάζει τις ζωές των ναυτικών αλλά και των γυναικών που τους περιμένουν στα λιμάνια, με την αφαίρεση και την διορατικότητα ενός σημαντικού έργου τέχνης.
Ξεκίνησε την κινηματογραφική διαδρομή του στο Βερολίνου, για να προβληθεί στη συνέχεια στη Θεσσαλονίκη και να κερδίσει τώρα το Emerging International Film maker Award στα καναδέζικα Hot Docs, ένα από τα σημαντικότερα φεστιβάλ ντοκιμαντέρ του κόσμου.
Τετάρτη 17 Μαΐου

09:00 – 11:00   Παραδοσιακή κωπηλασία στο λιμάνι της Χίου με τους Ναυτοπρόσκοπους και τους φοιτητές/τριες του Πανεπιστημίου Αιγαίου
11:00 -12:00    Παραδοσιακή  Ιστιοπλοΐα στο λιμάνι της Χίου με τους Ναυτοπρόσκοπους και τους φοιτητές/τριες του Πανεπιστημίου Αιγαίου

12:00 – 15:00  Στα πλαίσια του μαθήματος «Διεθνής Ναυτιλιακή Πολιτική» διεξαγωγή παιχνιδιού  με θέμα «Θαλάσσιος χωροταξικός σχεδιασμός κι οικονομικές δραστηριότητες»
Παρασκευή 19 Μαΐου 
10:00-13:00
Ομήρειο Πνευματικό Κέντρο Χίου του του Ιδρύματος. Διοργάνωση από την Εταιρία MINERVA MARINE σεμιναρίου  από τον κ. Γρηγόριο Καζαντζή Τεχνικό Διευθυντή του νηογνώμονα DNV (De Norske Veritas) με θέμα,  

«New legal and industry requirements in shipping» 
Τρίτη 30 Μαΐου

18:00 – 21:00 

Διαγωνισμός Γαλάζιας Επιχειρηματικότητας  στο Αμφιθέατρο «Γιάννης Καράλης» της Σχολής Επιστημών της Διοίκησης όπου θα παρουσιαστούν και θα αξιολογηθούν από έμπειρους και καταξιωμένους επιχειρηματίες, σχέδια και ιδέες νέων επιχειρηματιών. 
Αναλυτικό πρόγραμμα διαγωνισμού ακολουθεί.

